“Kɔ́bɔ́gɔ ai bɔ́n bə́ Ísraɛ̂l. Bə́ və wa anə́ ndá bod ǹtəm élé, miǹtómbá myábá mísə̄ mí və̄ wa ású mə́ndá mə́ bod mábá miǹtəm bílé áwômo ai míbɛ̄. Wayi til dzwé mod ósə̄ á ńtəm élé. 18Á ńtəm élé Lévi, wayi til dzwé Áron amú ńtōmbā yā mə̄ndá mə́ bod mə́ Lévi wâyi bi ńtəm élé. 19Wayi myá fudi á ébə̌m bíkóán, á étɔá wúsinɛd ósū, é vóm mākad tóban ai mínā. 20É mod yǎ ńtəm élé wóé wáyi fái, énye fɔ́ɔ́ māyi tɔ́b: nálā wâyi bɔ̌ naa, míńsɔ́g bɔ́n bə́ Ísraɛ̂l básɔg mínā mí bɔ anə́ myâman.” 21Ńdɔ̄ Mósɛs a ngákɔ́bɔ ai bɔ́n bə́ Ísraɛ̂l, ńdɔ miǹtómbā myábá mísə̄ mí ngávə́ nye anə́ mod ǹtəm élé ḿbɔ̄g, miǹtəm bílé áwômo ai míbɛ̄ ású mə́ndá mə́ bǒd bēsīá mábán mə́sə. Ǹtəm élé Áron ó ngábə́ fɔ̄ɔ̄ á miǹtəm bílé mítē. 22Ńdɔ̄ Mósɛs a ngákə̄ myá dzóge Ńtondôbə á məkǒl á sī á ndá ebə̌m étsíg ǹtól.